วิระ บำรุงศรี

พันตำรวจโท วิระ บำรุงศรี  (22 กันยายน พ.ศ. 2505 - ) สารวัตร สำนักงานกำลังพล สำนักงานตำรวจแห่งชาติ ปฏิบัติงานกองอำนวยการรักษาความมั่นคงภายในราชอาณาจักร ปัจจุบันเกษียณอายุราชการแล้ว เป็นนักร้องชายชาวไทย มีชื่อเสียงในฐานะสมาชิกวงเยื่อไม้ ซึ่งนำเพลงเก่าทั้งสุนทราภรณ์และนักร้องท่านอื่นมาขับร้องร่วมกับอรวี สัจจานนท์ รวมถึงประสบความสำเร็จในนามมะลิลา บราซิลเลี่ยน 

 ประวัติ 
เกิดที่อำเภอชุมแสง จังหวัดนครสวรรค์ จบการศึกษาระดับปริญญาตรีจากวิทยาลัยการสาธารณสุขสิรินธร จังหวัดพิษณุโลก และจบการศึกษาปริญญาโทจากมหาวิทยาลัยรามคำแหง และระดับปริญญาเอก ด้านดุริยางคศิลป์ มหาวิทยาลัยมหาสารคาม วิระประสบความสำเร็จสูงสุดกับวงมะลิลาฯ กับบทเพลง "ปลายฟ้า" นอกจากนี้ยังมีผลงานบันทึกเพลงลูกทุ่งอีกด้วย วิระสามารถขับร้องเพลงได้ทุกแนวทั้งสุนทราภรณ์ เพลงลูกกรุง สตริง และลูกทุ่ง มีผลงานออกมาหลายสิบชุด วิระเป็นนายตำรวจประจำกองสวัสดิการ สำนักงานกำลังพล สำนักงานตำรวจแห่งชาติ ตำแหน่งสารวัตรหัวหน้าแผนกดุริยางค์ ปัจจุบัน เกษียณอายุราชการแล้ว และยังคงร้องเพลงตามงานคอนเสิร์ตและปรากฏตัวต่อสาธารณชนอยู่อย่างต่อเนื่อง 

 ภาพยนตร์ 
 พ.ศ. 2532 เรือนแพ รับบท ริน
 พ.ศ. 2537 ผีไม่กลัวสัปเหร่อ รับบท วีระ

 ละคร 
 พ.ศ. 2534 คู่ทรหด ตอน สุเทพ วงศ์กำแหง (ช่อง 5)
 พ.ศ. 2537 ขอบรั้วริมวัง (ช่อง 9 อสมท.)
 พ.ศ. 2538 ชมรมขนหัวลุก FRIDAY ตอน ภาพลวงตาลูกโซ่ (ช่อง 5)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๕๘, เล่ม ๑๓๓ ตอนที่ ๑๔ ข หน้า ๓๓, ๓๐ พฤษภาคม ๒๕๕๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๕๕, เล่ม ๑๓๐ ตอนที่ ๑๖ ข หน้า ๓๗, ๑๔ กรกฎาคม ๒๕๕๖

 อ้างอิง 

 แหล่งข้อมูลอื่น 
 ความเป็นมาของวง เยื่อไม้
 วิระ บำรุงศรี ตำรวจเสียงทอง ขวัญใจหมาจรจัด
 "ก๊อท"ควัก1แสนช่วย"ยอดรัก" "วิระ"ให้ติดดาวร.ต.อ. (ข่าวจากเว็บสยามดารา) 

หมวดหมู่:ตำรวจชาวไทย
หมวดหมู่:บุคคลจากสถาบันพระบรมราชชนก
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากวิทยาลัยดุริยางคศิลป์ มหาวิทยาลัยมหาสารคาม
หมวดหมู่:บุคคลจากอำเภอชุมแสง
หมวดหมู่:ศิลปินสังกัดคีตา
หมวดหมู่:สมาชิกวงมะลิลา บราซิลเลี่ยน
หมวดหมู่:นักร้องจากจังหวัดนครสวรรค์